CONDIŢIILE SPECIALE

PENTRU CONTRACTUL Proiectare și execuție „Podeț pe DN 3 km 47+700, județul Călărași”

Aceste Condiții Speciale, denumite si Condiții Specifice, privind contractele de proiectare si execuție de lucrări, completează, clarifica, amendează sau instituie excepții de aplicabilitate de la Condițiile Generale de Contract. Prevederile clauzelor neschimbate de prezentele Condiții Speciale sunt valabile in forma data de Condițiile Generale.

In cazul unor neconcordante intre Condițiile Speciale si Condițiile Generale, primează prevederile Condițiilor Speciale. In baza prevederilor Clauzei 3 "Ordinea de precedenta a documentelor contractuale" din Condițiile Generale, in cazul oricărei contradicții sau neconcordante intre Condițiile Speciale si Acordul Contractual, primează prevederile Acordului Contractual.

Numerotarea clauzelor Condițiilor Speciale nu este consecutiva, ci corespunde sau completează numerotarea Condițiilor Generale.

CLAUZA 5 - Supervizorul si Reprezentantul Supervizorului Sub-clauza 5.1 - Sarcinile Supervizorului:

(1) Supervizorul va avea responsabilitățile prevăzute atât în Contractul de proiectare si execuție, cat si, daca este cazul, cele prevăzute in Contractul de servicii semnat cu Beneficiarul. Cu excepția cazurilor expres prevăzute în Contractul de proiectare si execuție, Supervizorul nu va fi autorizat să-l elibereze pe Antreprenor de oricare din obligațiile sale prevăzute în Contractul de proiectare si execuție.

(2)Supervizorul are următoarele sarcini principale:

1. emite Ordine Administrative către Antreprenor;
2. emite Ordinul Administrativ de Începere;
3. emite Ordine Administrative de Modificare către Antreprenor in conformitate cu prevederile contractuale;
4. verifică, acceptă sau respinge Programul de Execuție al Antreprenorului, inclusiv existenta fizică a resurselor necesare îndeplinirii programului transmis;
5. aprobă sau respinge motivat documentația de proiectare elaborată de către Antreprenor;
6. verifică ritmul execuției Lucrărilor;
7. verifică respectarea calității Echipamentelor și Materialelor și metodele de punere în operă a acestora;

h) respinge Echipamentele, Materialele sau Lucrările care se dovedesc a nu fi în conformitate cu prevederile  
Contractului si care nu îndeplinesc condițiile de calitate;

i) pe parcursul Duratei de Execuție, aproba orice persoana juridica, orice furnizor de bunuri/materiale, orice  
prestator de servicii, orice subcontractant, orice societate comerciala/persoana fizica care închiriază  
utilaje, care realizează activități in si pe Șantier sau care executa lucrări si prestează servicii pentru  
realizarea Lucrărilor numai cu acordul, in prealabil, al Beneficiarului;

j) analizează, aproba sau respinge motivat sumele aferente rezervelor de implementare conform metodologiei de utilizare a acestora;

k) participă la efectuarea testelor și la verificarea lucrărilor ajunse în faze determinante;

l) măsoară si certifica cantitățile de lucrări real executate;

m) se asigură de corectitudinea datelor și detaliilor din Jurnalul de Șantier;

n) analizează si verifica propunerile de Modificare emise de către Antreprenor si emite Modificări in conformitate cu prevederile Contractului;

o) emite Certificate de Plată în conformitate cu prevederile Contractului;

p) emite Certificatul Final de Plata in conformitate cu prevederile Contractului;

q) emite Decizii în conformitate cu prevederile Contractului;

r) analizează Revendicările Antreprenorului și ale Beneficiarului;

s) acorda asistenta si asistă Beneficiarul în cadrul procedurii de Recepție la Terminarea Lucrărilor și de Recepție Finală;

t) asigura evidenta Registrului de Ordine Administrative emise;

u) emite Ordine Administrative referitoare la dispozițiile de șantier emise de către Proiectantul Lucrărilor;

v) se asigura ca execuția lucrărilor are loc cu respectarea tuturor Cerințelor Beneficiarului conform art. 147 alin. (2) din HG nr. 395/2016 "În cazul în care, pe parcursul executării contractului de achiziție publică/ acordului-cadru, se constată că anumite elemente ale propunerii tehnice sunt inferioare sau nu corespund cerințelor prevăzute în caietul de sarcini, prevalează prevederile caietului de sarcini."

w) îndeplinește toate celelalte sarcini ale Supervizorului stabilite prin Contractul de proiectare si Execuție.

**CLAUZA 8 - Furnizarea Documentelor Beneficiarului**

Sub-clauza **8.2.** Studiul de fezabilitate complet și toate Documentele aflate în posesia Beneficiarului relevante pentru proiectarea și execuția Lucrărilor au fost furnizate ca parte a documentației de atribuire.

CLAUZA 9 - Acces pe Șantier

Sub-clauza 9.1 - Termene si sectoare pentru punerea la dispoziție a Șantierului

Beneficiarul va asigura Antreprenorului accesul pe primul Sector din Șantier (dacă este cazul sectorizării) și va pune primul Sector din Șantier (dacă este cazul sectorizării) la dispoziția Antreprenorului în termen de maxim 245 de zile de la Data de începere. Restul Sectoarelor din Șantier (dacă este cazul sectorizării) vor fi puse la dispoziția Antreprenorului într-o perioada ulterioara de maxim 30 de zile. Antreprenorul, la primirea posesiei Șantierului, va notifica Biroul Regional al Beneficiarului cu privire la Programul de Execuție a Lucrărilor și va stabili o legătură cu acesta în ceea ce privește propunerile de management a traficului și totodată va transmite înștiințări către Biroul de Siguranță a Traficului, Poliție, Urgențe, Autoritățile de intervenție și Autoritățile de servicii, în conformitate cu managementul traficului.

CLAUZA 9 - Acces pe Șantier

Sub-clauza 9.2 - Accesul pe Șantier a altor persoane

Antreprenorul va asigura acces corespunzător pe Șantier pe parcursul Duratei de Execuție, numai cu aprobarea expresa a Supervizorului, pentru următoarele categorii:

* orice persoana juridica,
* orice furnizor de bunuri/materiale,
* orice prestator de servicii,
* orice subcontractant,
* orice societate comerciala/persoana fizica care închiriază utilaje,
* orice alta persoana conform instrucțiunilor Supervizorului si acolo unde este cazul cu aprobarea Beneficiarului care realizează activități in si pe Șantier sau care executa lucrări si prestează servicii pentru realizarea Lucrărilor.

Antreprenorul va asigura acces corespunzător pe Șantier pe parcursul Duratei de Execuție pentru echipele din cadrul CNAIR SA care vor efectua vizite inopinate in Șantier in scopul efectuării de determinări/ prelevări de probe/ fotografiere/ filmare sau care vor monitoriza îndeplinirea exigentelor minimale privind

domeniul disciplinei si calității in construcții conform legislației si Proiectului Tehnic de Execuție pentru lucrările executate.

CLAUZA 10 - Autorizații si Asistenta privind Legea Sub-clauza10.1 - Responsabilități privind Autorizațiile de Construire

(a) Beneficiarul va obține Certificatul de Urbanism conform prevederilor legale . Antreprenorul va obține si/sau va reactualiza si/sau completa in numele Beneficiarului toate avizele si acordurile (inclusiv actul de reglementare in domeniul mediului) solicitate prin Certificatul de Urbanism emis pentru "autorizație de construire" si va fi responsabil pentru obținerea si menținerea in valabilitate a avizelor/acordurilor/certificatelor necesare pe parcursul derulării lucrărilor.

Antreprenorul va despăgubi Beneficiarul pentru orice întârziere in obținerea si/sau reactualizarea si/sau completarea acordurilor si avizelor solicitate prin Certificatul de Urbanism sau prin actul de reglementare in domeniul mediului.

Antreprenorul va fi responsabil cu realizarea/obținerea tuturor studiilor de specialitate si întocmirea oricărei documentații tehnice in vederea obținerii de către Beneficiar a Autorizației/Autorizațiilor de Construire sau a refacerii/revizuirii/ completării/ reavizării actului de reglementare in domeniul mediului, conform prevederilor legale in vigoare precum si ca urmare a solicitărilor venite din partea autorităților emitente.

(b) Antreprenorul va face toate demersurile necesare pentru obținerea Autorizației/Autorizațiilor de Construire și a oricărei Autorizații de Demolare necesare executării Lucrărilor, inclusiv cele de elaborare a tuturor documentelor necesare pentru obținerea autorizației. De asemenea, Antreprenorul va fi responsabil pentru obținerea altor autorizații de construire/demolare, inclusiv pentru organizarea de șantier, si va întocmi orice documentații, ce se vor depune la autoritățile locale, după caz.

(c) Pentru aprobarea de către Beneficiar si emiterea Autorizației/Autorizațiilor de Construire, Antreprenorul va depune la Beneficiar documentația completa si aprobata de către Supervizor pentru autorizarea lucrărilor de construire/Proiectul pentru Autorizarea executării lucrărilor de construire întocmit in conformitate cu prevederile Legii nr. 50/1991 actualizata, si cu prevederile HG nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, in vederea analizării, aprobării si transmiterii acesteia către autoritatea emitenta (Ministerul Transporturilor).

(d) Antreprenorul va întreprinde toate diligentele necesare pentru ca Beneficiarul să obțină și, după caz, să prelungească Autorizația de construire necesară pentru Lucrările Permanente proiectate de către Antreprenor în conformitate cu prevederile Contractului. De asemenea, pentru aceste Lucrări, Antreprenorul va obține, în numele Beneficiarului, toate aprobările și avizele conexe necesare pentru a iniția și executa această parte de Lucrări.

(e) Beneficiarul va putea delega Antreprenorului atributul de depunere in numele acestuia a documentației necesare obținerii Autorizației/Autorizațiilor de Construire direct la Emitentul Autorizației, iar Antreprenorul își va asuma modificările/ completările/ susținerea documentației direct cu Emitentul Autorizației, Beneficiarul asigurând in acest sens asistenta rezonabila si întregul sprijin. Antreprenorul trebuie sa se asigure ca va menține in valabilitate autorizația de construire necesară pentru Lucrările Permanente proiectate de către Antreprenor în conformitate cu prevederile Contractului, odată ce aceasta a fost obținută.

(f) Antreprenorul va transmite toate înștiințările, va plăti toate taxele, cote și tarife, va pregăti toată documentația necesară și va obține toate autorizațiile, avizele, acordurile, licențele și aprobările în conformitate cu Legile în vigoare pentru proiectarea, execuția și terminarea Lucrărilor și remedierea oricăror defecțiuni. Antreprenorul va obține și autorizațiile aferente Lucrărilor Provizorii.

Antreprenorul va despăgubi Beneficiarul și îl va proteja împotriva consecințelor datorate neîndeplinirii sarcinilor/obligațiilor stabilite in prezenta sub-clauza.

CLAUZA 19 - Proiectarea de către Antreprenor

Sub-clauza 19.2 - Modalități si Calendarul de aprobare a proiectării elaborate de către Antreprenor

**(1)** Prevederile definite în continuare în prezenta sub-clauză se aplică pentru toate fazele sau elementele de proiectare elaborate de către Antreprenor .

**(2)** Antreprenorul va transmite Supervizorului și Beneficiarului documentația aferentă proiectului, verificată de către verificatori autorizați contractați de Antreprenor în baza Sumelor Provizionate, împreună cu o declarație privind conformitatea proiectului elaborat de el cu (i) caracteristicile imperative stabilite în Cerințele Beneficiarului, (ii) celelalte prevederi ale Cerințelor Beneficiarului și (iii) schița de proiect din Oferta tehnică. În cazul în care proiectul elaborat de către Antreprenor prezintă unele devieri sau diferențe față de Cerințele Beneficiarului sau față de schița de proiect din Oferta tehnică, altele decât diferențe sau devieri rezultând din erori identificate în Cerințele Beneficiarului și notificate de către Antreprenor, aceste diferențe sau devieri vor fi considerate a fi propuneri de Modificare inițiate de către Antreprenor în conformitate cu prevederile Sub-clauzei 37.11.

**(3)** Verificatorii atestați vor avea un termen de **30 de zile** pentru verificarea documentațiilor PAC sau PTE și **10 zile** pentru verificarea Dispozițiilor de Șantier. Se va acorda o atenție deosebită corelării cu avizele și acordurile obținute. Antreprenorul va despăgubi Beneficiarul pentru orice întârziere privind verificarea documentațiilor tehnice.

(4) Supervizorul și Beneficiarul vor dispune de o perioada combinată de 60 zile pentru analiză în care vor aproba sau vor respinge motivat Documentația tehnică (Proiectul) pentru autorizarea execuției lucrărilor de construire (PAC) elaborată de Antreprenor. Perioada combinată pentru analiza va putea începe doar după finalizarea verificării de către verificatorii atestați. În cazul în care Supervizorul (sau Beneficiarul) respinge motivat Documentația tehnica (Proiectul) pentru autorizarea execuției lucrărilor de construire (PAC) elaborată de Antreprenor, acesta va trata în mod corespunzător comentariile primite în Documentația tehnică (Proiectul) pentru autorizarea execuției lucrărilor de construire (PAC) și va retransmite in termen de **7 zile** documentația astfel corectată Supervizorului spre aprobare și înaintare spre analiză Beneficiarului.

**(5)** Supervizorul și Beneficiarul vor dispune de o perioada combinată de 60 zile pentru analiza în care vor aproba sau vor respinge motivat Proiectul Tehnic de Execuție elaborat de Antreprenor. Perioada combinată pentru analiza va putea începe doar după finalizarea verificării de către verificatorii atestați. În cazul în care Supervizorul (sau Beneficiarul) respinge motivat Proiectul Tehnic de Execuție elaborat de Antreprenor, acesta va trata în mod corespunzător comentariile primite în Proiectul Tehnic de Execuție și va retransmite in termen de **7 zile** documentația astfel corectată Supervizorului spre aprobare și înaintare spre analiză Beneficiarului.

**(6)** Supervizorul și Beneficiarul vor dispune de o perioada combinată de 20 zile pentru analiza în care vor aproba sau vor respinge o Dispoziție de Șantier elaborată de Antreprenor. Perioada combinată pentru analiza va putea începe doar după finalizarea verificării de către verificatorii atestați. În cazul în care Supervizorul (sau Beneficiarul) respinge Dispoziția de Șantier elaborată de Antreprenor, acesta va trata în mod corespunzător comentariile primite și va retransmite in termen de **7 zile** documentația astfel corectată Supervizorului spre aprobare și înaintare spre analiză Beneficiarului. În cazul în care Beneficiarul consideră că modificările operate excedă caracterul unei Dispoziții de Șantier, Antreprenorul va revizui documentația și o va retransmite spre analiză conform punctelor (4) sau (5), după caz.

**(7)** Suplimentar comunicării, aprobarea Proiectului Tehnic de Execuție elaborat de Antreprenor se va materializa și prin aplicarea de către Supervizor a mențiunii "bun de execuție" pe planșele și documentația aferentă.

**(8)** Dacă Supervizorul întârzie nejustificat aprobarea proiectului (PTE sau PAC) elaborat de către Antreprenor, cu excepția cazului în care aprobarea acestui proiect ar reprezenta o Modificare, și dacă Antreprenorul înregistrează întârzieri și/sau se produc costuri suplimentare ca urmare a întârzierii Supervizorului, Antreprenorul va fi îndreptățit, cu condiția respectării prevederilor Clauzei 69a [Revendicările Antreprenorului], la:

1. prelungirea Duratei de Execuție pentru întârziere potrivit prevederilor Clauzei 35 [Prelungirea Duratei de Execuție], dacă terminarea Lucrărilor este sau va fi întârziată, și
2. plata Costurilor suplimentare, potrivit prevederilor Clauzei 55 [Costuri suplimentare].

CLAUZA 24 - Interferențe cu traficul si căile de acces

Sub-clauza 24.1 - Măsura in care pot fi afectate traficul si căile de comunicații

1. Antreprenorul se va asigura că execuția Lucrărilor și activitățile sale aferente nu afectează traficul și nu obstrucționează căile de comunicație cum ar fi drumuri, căi ferate, cursuri de apă și aeroporturi, cu excepția măsurii specificate la alin (2) de mai jos.
2. Traficul pe drumurile din incidenta de influenta a Șantierului trebuie sa fie cat mai puțin perturbat de traficul de șantier, iar aceste drumuri ca urmare a traficului generat de șantier trebuie sa fie menținute permanent sub circulație la parametrii calitativi cel puțin la nivelul celor inițiali.
3. Se vor avea în vedere în special restricțiile de greutate și de gabarit la alegerea rutelor și vehiculelor.

**CLAUZA 44 - Principii generale**

Sub-clauza 44.1 – Moneda Contractului

Moneda Contractului va fi leul românesc și plățile vor fi efectuate în această monedă .

**CLAUZA 45 - Valoarea Contractului**

Sub-clauza 45.4

Nicio parte din Lucrări nu urmează a fi plătită conform cantităților furnizate sau lucrărilor efectuate.